Discuție:Bărcuț, Brașov

message: Cineva ne-a atras atenția că denumirea „Bărcuț” ar fi eronată și folosită incorect în detrimentul numelui de „Bărcut”. Căutând câteva surse, Google raportează un număr foarte mare de rezultate cu denumirea fără diacritice „Barcut”. Site-ul Primăriei folosește, în cele mai multe cazuri, denumirea „Bărcut”, însă nu am fost pe deplin convins mai ales că site-ul este plin de cuvinte fără diacritice. În schimb, acest site amintește denumirea folosită de noi la Wikipedia.
Dacă ar fi să alcătuim un clasament al rezultatelor furnizate de Google, „Barcut” este cea mai răspândită formă, urmată de „Bărcuț” și, rar, „Bărcut”. Cum în acest caz, și în acest context prezentat mai sus, Google nu este relevant (Google Maps pare să preia denumirea localităților de la Wikipedia [?]), este nevoie de opinia unei persoane care cunoaște zona sau de o sursă de încredere eventual tipărită.—Sebimesaj 18 ianuarie 2014 18:25 (EET)
replies: text: Opinia unei persoane care cunoaște zona nu este totuși o sursă de încredere. Trebuie găsite surse tipărite, după cum spuneți și dvs., pentru că majoritatea surselor online consideră facultativă scrierea cu diacritice. --Bătrânul (discuție) 18 ianuarie 2014 18:34 (EET)
replies: text: :Încă o sursă de luat în calcul este site-ul Poștei Române, care folosește diacritice.—Sebimesaj 18 ianuarie 2014 18:37 (EET)
replies: text: ::Mda, exact ce spuneam mai sus (folosirea „facultativă” a diacriticelor în mediul online): pe acel site al Poștei Române apare de două ori Bărcut și odată Barcut: „Barcut (Brașov)  Adresa: (Sat Bărcut, nr. 183, Com. Șoarș, cod poștal oficiu: 507216)”. --Bătrânul (discuție) 18 ianuarie 2014 19:04 (EET)

text: ::P.S. Zilele următoare mă voi uita pe vechile hărți rutiere, care erau tipărite cu diacritice; chiar sunt curios cum apare acel sat (Barcut, Bărcut sau Bărcuț). Oricum nu trebuie să ne grăbim cu redenumirea articolului numai pentru că un anonim din București a modificat numele din articol cu justificarea „habar n-aveti”. --Bătrânul (discuție) 18 ianuarie 2014 19:11 (EET)
replies: text: :::Am căutat în Repertoriul localităților din România (codurile SIRUTA) - tot fără diacritice: „Localitate BARCUT, Județ BRASOV, LocSup SOARS, CodSiruta 41961”. La fel și în Lista codurilor postale: „Barcut Brasov 507216”. --Bătrânul (discuție) 19 ianuarie 2014 09:52 (EET)
replies: text: ::::Pe Google Earth apare Bărcuț. --Bătrânul (discuție) 19 ianuarie 2014 22:16 (EET)
replies: text: :::::Google Earth și Maps nu pot fi luate pe încredere, pentru că nu știm de unde preiau denumirile. În schimb, hărțile rutiere mai vechi ar putea fi de ajutor, dar chiar și-așa tot avem nevoie de-o sursă de încredere. Personal, tind către varianta „Bărcut” din motivele expuse mai sus de mine (făcând abstracție de lipsa unor diacritice pe ici, pe colo, numele „Bărcut” apare de mai multe ori în site-urile menționate).—Sebimesaj 19 ianuarie 2014 23:46 (EET)
replies: text: ::::::Am găsit vechile hărți tipărite pe care le aveam, dar satul Bărcuț nu apare pe ele (apare doar centrul comunal, Șoarș), cu excepția unei hărți rutiere a României (la scara 1:750.000), pe care apare sub forma Bărcuț. --Bătrânul (discuție) 20 ianuarie 2014 16:28 (EET)
thread_title:  Denumirea localității